IEKŠĒJIE NOTEIKUMI
Olainē

22.08.2025. Nr.1/2025

**OLAINES SPORTA CENTRA
IEKŠĒJIE KĀRTĪBAS NOTEIKUMI**

*Izdoti saskaņā ar*

*Izglītības likumu,*

*MK NR.474”Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētos pasākumos”*

*Bērnu tiesību aizsardzības likumu,*

*Olaines Sporta centra Nolikumu*

**I Vispārīgie noteikumi**

* 1. Olaines Sporta centra (turpmāk – Sporta centrs) iekšējās kārtības noteikumi (turpmāk – Noteikumi) nosaka:
		1. Sporta centra interešu izglītības grupu audzēkņu uzvedības noteikumus Sporta centrā, tā teritorijā, t.sk. sporta bāzēs un Sporta centra organizētajās nodarbībās, sacensībās, nometnēs un pasākumos;
		2. izglītojamo tiesības, pienākumus un atbildību par šo Noteikumu neievērošanu;
		3. alkohola, cigarešu, narkotisko, toksisko un psihotropo vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošanas, glabāšanas un realizēšanas aizliegumu Sporta centrā, tā teritorijā, sporta objektos un Sporta centra organizētajās nodarbībās, sacensībās, nometnēs un pasākumos;
		4. izglītojamo rīcību, ja izglītojamais kādas personas darbībā saskata draudus savai vai citu personu drošībai;
		5. atbildīgos un kārtību, kādā izglītojamie tiek iepazīstināti ar šiem noteikumiem;
		6. citus jautājumus, kurus Sporta centrs uzskata par būtiskiem.
	2. Ar Noteikumiem var iepazīties Sporta centrā pie lietvedes, kā arī tīmekļvietnē <https://www.olaine.lv/lv/sports>.
	3. Sporta centra Noteikumi ir jāievēro Sporta centra izglītojamiem, sporta treneriem, kā arī citiem Sporta centra darbiniekiem un apmeklētājiem.
	4. Sporta centra realizētajās nodarbībās drīkst piedalīties tikai tie izglītojamie, kuri ir uzņemti Sporta centra interešu izglītības grupā attiecīgajā sporta veidā.
1. **Treniņa procesa organizācija**
	1. Interešu izglītības grupu darbība notiek pēc licencētām interešu izglītības programmām;
	2. Nodarbības notiek Sporta centra vai citos Olaines novadā esošajos sporta objektos, kā arī nodarbības var notikt ārpus novada;
	3. Ja nodarbības tiek kavētas, audzēknim vai vecākam (aizbildnim) ir pienākums par kavējumu un tā iemeslu informēt treneri.
	4. Informāciju par interešu izglītības grupu nodarbībām laikiem un sacensību grafikiem sniedz katras grupas sporta treneris;
	5. Interešu izglītības grupu nodarbību grafiki gada laikā var tikt mainīti, atkarībā no laikapstākļiem, gada laika un sporta objektu pieejamības;
	6. Jauno audzēkņu uzņemšanas kārtība sporta interešu izglītības grupās:
		1. Pieteikšanās notiek pie sporta trenera. Visa kontaktinformācija ir pieejama Sporta centra tīmekļvietnē: <https://www.olaine.lv/lv/sports/interesu-izglitiba>;
		2. Pēc sporta trenera apstiprinājuma, vecāks (aizbildnis) aizpilda iesniegumu, elektroniskā formā, parakstītu ar drošu elektronisko parakstu, nosūta to uz e-pastu: sportacentrs@olaine.lv vai aizpildot Sporta centrā klātienē, un iesniedz kopā ar ģimenes ārsta vai sporta ārsta izsniegto medicīnisko izziņu par veselības stāvokli un piekrišanu par izglītojamā fotografēšanu un filmēšanu;
		3. Audzēkņu skaits sporta interešu grupās ir ierobežots (atbilstoši sporta veida programmai);
		4. Katras grupas sporta treneris var noteikt kontrolvingrinājumus, kas audzēknim ir jāizpilda iestājoties konkrētajā sporta interešu izglītības grupā;
		5. Gadījumos, ja grupās ir brīvas vietas, var tikt izsludināta papildus audzēkņu uzņemšana;
		6. Audzēknim no 10 (desmit) gadu vecuma 1 (vienu) reizi gadā jāapmeklē Sporta medicīnas centrs.
2. **Izglītojamo tiesības**
	1. Ikvienam Sporta centra izglītojamam ir tiesības:
		1. iegūt kvalitatīvas zināšanas, prasmes un iemaņas Sporta centra realizētajās interešu izglītības programmās un netraucēti piedalīties nodarbībās;
		2. nepieciešamības gadījumā saņemt pirmo medicīnisko palīdzību;
		3. nodarbību procesā izmantot Sporta centra telpas, sporta infrastruktūru, inventāru un citus mācību līdzekļus;
		4. saņemt motivētu savu zināšanu, prasmju, iemaņu un uzvedības novērtējumu;
		5. pārstāvēt Sporta centra dažāda mēroga sacensībās un pasākumos atbilstoši savām spējām un interesēm;
		6. brīvi izteikt un aizstāvēt savas domas un uzskatus, kas neaizskar cilvēka godu un cieņu;
		7. lūgt un saņemt padomu, aizstāvību un atbalstu no Sporta centra treneriem un citiem izglītojamiem;
		8. ziņot par nepieņemamu rīcību, domstarpību gadījumā lūgt palīdzību grupas sporta trenerim vai Sporta centra vadībai;
		9. ierosināt izmaiņas un papildinājumus Sporta centra izglītojamo iekšējās kārtības noteikumos;
		10. iesniegt sporta trenerim priekšlikumus Sporta centra darba pilnveidošanai.
3. **Izglītojamo pienākumi**
	1. Ievērot Sporta centra noteikumus, sporta objektu iekšējās kārtības noteikumu prasības, nodarbību un sacensību norises vietu iekšējās kārtības noteikumus, izglītojamo drošības noteikumus, kā arī šo noteikumu prasības.
	2. Reizi gadā iesniegt ārsta izziņu, kas apliecina, ka izglītojamā veselības stāvoklis ļauj nodarboties ar paaugstinātu fizisko slodzi (no 10 gadu vecuma katru gadu iziet sporta ārsta pārbaudes un iesniegt izziņu sporta trenerim vai lietvedei).
	3. Sistemātiski apmeklēt, gatavoties un bez attaisnojoša iemesla nekavēt nodarbības, sacensības un citus Sporta centra organizētos pasākumus.
	4. Treniņu nodarbības apmeklēt atbilstoši nodarbību sarakstam, uz tām ierodoties savlaicīgi, ne ātrāk kā 15 minūtes pirms nodarbības uzsākšanas. Nodarbībām beidzoties, nekavējoties jāatstāj nodarbību norises vieta un 15 minūšu laikā jāatbrīvo ģērbtuve.
	5. Treniņu nodarbību sākuma kavējuma gadījumā informēt sporta treneri.
	6. Ierasties uz Treniņu nodarbībām un sacensībām atbilstošā, tīrā un sakoptā sporta apģērbā un apavos, kas atbilst vispārpieņemtajām normām un nerada apstākļus traumām, ievērojot nodarbību vietu (iekštelpās vai ārpus telpām), saturu un laikapstākļus.
	7. Uz treniņu nodarbībām vai sacensībām ierasties, ņemot līdzi visu nepieciešamo sporta inventāru, līdzekļus un piederumus.
	8. Interešu izglītības programmas apguvei paredzēto laiku pilnībā izmantot mācību satura apguvei, atbildēt par savu rīcību, mācību darba rezultātiem, uzvedību un pilnveidot pašdisciplīnu.
	9. Darboties un uzvesties saskaņā ar sabiedrībā pieņemtajām morāles un ētikas normām, fiziski, morāli un psiholoģiski neaizskarot apkārt esošās personas:
		1. ar cieņu izturēties pret valsti, sabiedrību, ģimeni, valsts un Sporta centra simboliku, dažādām rasēm, tautām, etniskajām grupām un to pārstāvjiem, veidot un attīstīt Sporta centra tradīcijas;
		2. ievērot grupas biedru tiesības uz netraucētu izglītības programmas apguvi;
		3. ievērot sporta trenera tiesības uz apzināti netraucētu treniņu nodarbību organizēšanu un vadīšanu;
		4. neapdraudēt savu un citu drošību un veselību, neienest sporta nodarbību vietās un sacensību norises vietās dzīvībai bīstamus priekšmetus;
		5. ja izglītojamais kādas personas darbībā saskata draudus savai vai citu personu drošībai, telpu vai inventāra bojāšanai, nekavējoties ziņot sporta trenerim vai Sporta centra darbiniekam.
	10. Sporta objektu vai treniņu nodarbību vietās bez uzraudzības neatstāt savas vērtīgās personīgās mantas.
	11. Saudzēt Sporta centra un citu treniņu nodarbību un sacensību norises vietu inventāru un atlīdzināt materiālos zaudējumus, ja tādi radušies izglītojamā vainas dēļ (ļaunprātīgas mantas vai inventāra bojāšanas gadījumā materiālos zaudējumus atlīdzina izglītojamā likumiskais pārstāvis pilnā apmērā, tiek sastādīts akts, kurā konstatē zaudējumu apmēru).
	12. Aizliegts sporta objekta telpās aizskart ugunsdzēsēju izsaukšanas pogas, rotaļāties ar sērkociņiem, dedzināt sveces.
	13. Sporta centra, sporta objektos, kur notiek treniņu nodarbības, un sacensību norises vietās neienest un nelietot tabakas izstrādājumus, narkotikas, toksiskas vielas un alkoholu, nelietot necenzētus vārdus un nespēlēt azartspēles.
	14. Būt savstarpēji laipniem, taktiskiem un pieklājīgiem, ievērot godīgas spēles principu un iepazīties ar Sporta ētikas kodeksu.
4. **Noteikumi treniņa nodarbībā**
	1. Ierodoties treniņa nodarbības vietā, izglītojamais sasveicinās ar Sporta centra darbiniekiem un sporta treneri.
	2. Ģērbtuves atslēgas saņem sporta treneris pret parakstu, izglītojamie ģērbtuvēs drīkst ieiet tikai pēc sporta trenera ierašanās.
	3. Bez sporta trenera atļaujas un uzraudzības nedrīkst atrasties sporta zālē, baseinā, kā arī pārējās treniņu nodarbību vietās.
	4. Treniņu nodarbības notiek sporta trenera vadībā.
	5. Sporta inventāru atļauts izmantot tikai ar sporta trenera atļauju.
	6. Treniņa nodarbības laikā izglītojamais:
		1. ir atbildīgs par treniņa darba rezultātiem *-* seko līdzi treniņa darbam, savu iespēju robežās maksimāli apgūst mācību saturu, ir precīzs, izpilda un ievēro visas trenera prasības vai instrukcijas un darba drošības noteikumus; sporta objekta iekšējās kārtības noteikumus;
		2. saudzīgi izturas pret sporta objektu (telpām un inventāru);
		3. ar savu uzvedību netraucē treniņa biedrus un sporta trenera darbu;
		4. neatstāj treniņa nodarbības vietu bez sporta trenera atļaujas;
		5. nelieto mobilo telefonu, mūzikas atskaņotājus, nespēlē kārtis vai citas spēles un neizmanto treniņa procesā nevajadzīgas lietas;
		6. nekošļā košļājamo gumiju un neēd.
	7. Izglītojamie nodarbību laikā var tikt filmēti un/vai fotografēti ar mērķi:
		1. novērtēt sniegumu un sniegtu atgriezenisko saiti;
		2. veidot publikācijas pašvaldības mājaslapā (www.olaine.lv), pašvaldības un sporta centra sociālajos tīklos (Facebook, Instagram), sporta objektos un/vai informācijas stendos, popularizējot sporta veidu, atspoguļojot notikumus, izglītojamo rezultātus un panākumus, kā arī veicinot aktīva un veselīga dzīvesveida izpratni.
		3. Filmēšanas un fotografēšanas rezultātā iegūtie attēli un videomateriāli var tikt uzskatīti par personas datiem, ja tajos redzamas identificējamas personas. Šo datu apstrādes pamats ir:

organizatora leģitīmās intereses (sporta centra un izglītības procesa dokumentēšana un popularizēšana), izglītojamā vai viņa likumiskā pārstāvja piekrišana, ja tas nepieciešams (piemēram, tuvplāni, individuāli portreti, intervijas u.c.).

**5.7.4.** Gadījumā, ja izglītojamais vai viņa likumiskais pārstāvis nevēlas, lai persona tiktu fotografēta vai filmēta publicitātes nolūkos, par to jāinformē sporta centra administrācija rakstiski pirms nodarbības vai pasākuma.

1. **Noteikumi Sporta centra organizētajās nometnēs un pasākumos**
	1. Organizējot sporta nometnes – tiek ievēroti Ministru kabineta 01.09.2009. noteikumi Nr. 981 „ Bērnu nometņu organizēšanas un darbības kārtība”.
	2. Sporta centra organizētajos pasākumos izglītojamajiem jāievēro sabiedrībā pieņemtas uzvedības un pieklājības normas, iekšējās kārtības noteikumi un drošības noteikumi.
	3. Izglītojamo un viņu vecāki / aizbildņi tiek informēti par pasākuma vai sacensību mērķi, vietu, ilgumu, saziņas iespējām, plānojot izbraukuma pasākumu arī par pārvietošanās veidu, maršrutu, nakšņošanas iespējām.
	4. Piedaloties sacensībās, jāievēro godīgas spēles principi, ar cieņu jāizturas pret citiem sacensību dalībniekiem;
2. **Atbildība par noteikumu neievērošanu**
	1. Katrs izglītojamais personīgi atbild par sava mācību darba rezultātiem, uzvedību, drošības noteikumu, sporta objekta iekšējās kārtības noteikumu, izglītojamo drošības noteikumu, kā arī šo noteikumu ievērošanu.
	2. Par šo noteikumu neievērošanu jebkurš Sporta centra darbinieks, kas to konstatē, ir tiesīgs pieprasīt no audzēkņa rakstisku paskaidrojumu.
	3. Noteikumu neievērošanas gadījumā pārkāpuma izskatīšana un lēmuma pieņemšana notiek šādā kārtībā:
		1. individuāla saruna ar sporta treneri;
		2. individuāla saruna ar Sporta centra direktoru;
	4. Pārkāpuma izskatīšana var būt citāda, ņemot vērā konkrēto situāciju.
	5. Atkarībā no pārkāpuma smaguma, ņemot vērā iepriekšējo pārkāpumu raksturu, kā arī izglītojamā attieksmi, var noteikt šādus soda mērus:
		1. mutisks brīdinājums;
		2. rakstisks ziņojums vecākiem (aizbildnim) un/vai pārrunas ar vecākiem (aizbildni);
		3. atskaitīšana no Sporta centra nodarbībām;
		4. lietas nodošana izskatīšanai ārpusskolas institūcijām.

**VIII Atbildīgie un kārtība, kādā izglītojamais tiek iepazīstināts ar
Sporta centra Noteikumiem**

* 1. Grupas sporta treneris iepazīstina izglītojamo ar sporta bāzi, kurā norisinās treniņu nodarbība, iekšējās kārtības noteikumiem un evakuācijas plāniem;
	2. Sporta treneris katra gada septembrī un janvārī instruē visus izglītojamos par Sporta centra Noteikumiem, par ko izglītojamais ar savu parakstu apliecina, ka ir iepazinies ar minētajiem Notikumiem, vai uzsākot treniņu procesu;
	3. Sporta treneris ir atbildīgs par pirmās palīdzības sniegšanu audzēkņiem;
	4. Pārrunas par noteikumiem gada laikā veic grupas sporta treneris.

Direktors Elvijs Antonišķis